### 19.    Beslutning om at igangsætte en plan for renovering og ombygning af [adresse] i Kalundborg

**Åbent**

Sagsnr.: 326-2018-3049        J.nr.: 05.01.08           Dokumentnr.:
326-2018-20443

**Sagstype**

Beslutning.

**Resume og sagens baggrund**

I forbindelse med asfaltrenoveringsbehov, planlagte
ledningsarbejder, et ønske om at etablere øget trafiksikkerhed og visuelle
forbedringer på [adresse] i Kalundborg foreslås det, at der iværksættes et
projekt med henblik på udformningen af vejforløbet. Udvalget skal beslutte, om
projektet skal igangsættes, og hvilke faktorer, der skal forsøges indtænkt i
vejens udformning.

**Indstillinger**

Chefen for Vej- Ejendom og Affald indstiller,

1. at der
igangsættes et projektforløb med henblik på udarbejdelse af en plan for renovering
og ombygning af [adresse], og

2. at udvalget
drøfter nedenstående foreløbig principielle spørgsmål vedrørende vejens
eventuelle fremtidige udformning.

**Behandling**

Teknik- og Miljøudvalget.

**Sagsfremstilling**

[adresse] er i fokus på flere
forskellige områder, som kort beskrives i det følgende. Strækningen ses
i Bilag 1. I Bilag 1 er strækningen opdelt i 3 delstrækninger.

*Belægningsarbejder*

Der har i forbindelse med prioritering af asfaltarbejder i
byområder været opmærksomhed på, at [adresse] bør prioriteres, og senest blev
det nævnt ved asfaltprioriteringen i 2016, at det skulle ske indenfor 2-3 år på
grund af vejens tilstand.

*Trafiksikkerhed*

Der har løbende igennem de seneste år været henvendelser
vedrørende trafiksikkerheden for bløde trafikanter på strækningen fra
rundkørslen [adresse] til [adresse] vest med ønske om fortov og
cykelsti og en mere sikker krydsning af [adresse] blandt andet for beboere fra Bo-
og Vækstcentret. Strækningen er udpeget som en del af det ønskede cykelstinet i
Cykelstiplan 2016 og indgår også i National Cykelrute nr. 4. Strækningen er
også skolevej for Rynkevangskolen.

Udviklingen af erhvervsområdet i [adresse] og trafikforbindelserne
til den nye station ved [adresse] vil give øget trafik på vejen. I forbindelse
med renoveringen forventes der derfor at skulle ske trafiksikring ved blandt
andet sidevejene Rynkevangen og [adresse] vest.

Der foreligger tilbud fra en fond om sponsering af et fodgængerfelt
ved [adresse].

*Koordinerende arbejder*

[adresse] (vandforsyningen) er i januar/februar
2018 ved at projektere en renovering af vandledningen på strækningen fra
rundkørslen [adresse]. [adresse] til rundkørslen [adresse] med henblik på udførelse i 2018.
Kalundborg Forsyning (varmeforsyningen) har oplyst, at der langs nordsiden af
[adresse] ligger nogle af de ældre varmeforsyningsledninger, som inden for en
5-10 års horisont skal udskiftes.

*Visuel forbedring*

Da [adresse] er den ene hovedfærdselsåre ind til Kalundborg,
har der været udtrykt ønske fra Teknik- og Miljøudvalget om, at der i
forbindelse med forskellige ledningsarbejder og renoveringsbehov på strækningen
indtænkes en visuel forbedring af vejforløbet.

*Drøftelse af forudsætninger*

Af ovennævnte årsager foreslås at der iværksættes et forløb
med henblik på at få udarbejdet en overordnet plan for udformningen af
[adresse] på strækningen fra rundkørslen [adresse]. [adresse]
til rundkørslen [adresse]Kåstrupvej/Stejlhøj øst.

Det forudsættes, at der i 2018 prioriteres midler til
projektet fra anlægsbudgetterne til henholdsvis vejvedligeholdelse og
trafiksikkerhed samt anlægsbudgettet til koordinering med ledningsarbejder.

Der foreslås inddraget en rådgiver til udarbejdelse af
projektforslag og endelig projektering.

Projektforslaget udarbejdes på baggrund af udvalgets
drøftelser og forelægges for Teknik- og Miljøudvalget, inden det efterfølgende fremlægges
på et offentligt borgermøde.

Herefter vil Teknik og Miljøudvalget skulle tage stilling
til den endelige projektering og en prioritering af det videre arbejde og
rækkefølgen i de arbejder, der ønskes gennemført. Tidsplanen for gennemførelsen
af projektet vil afhænge af planen for projektet endelige udformning og samlede
budget.

I forbindelse med renoveringen af [adresse] foreslås
følgende elementer drøftet:

*Belægningsarbejder*

· Ønskes fortove fortsat i både nord og sydside på hele strækningen
til rundkørslen ved [adresse] øst - eller eventuelt i andre kombinationer?

o *Baggrund, anbefalinger og konsekvenser*

Flisefortove
afsluttes i dag ved rundkørslen ved [adresse]. Det anbefales, at fortove fortsættes
i begge sider i hele forløbet til [adresse] øst rundkørslen. Fortove giver mere
ensartet og optrukket vejforløb. Det får konsekvenser for parkeringsmulighederne
langs dele af vejen.

*Trafiksikkerhed*

· Ønskes cykelbane ændret til cykelsti adskilt af kantsten mod
kørebanen?

o *Baggrund, anbefalinger og konsekvenser*

På strækningen er der i dag
cykelbaner i form af en 30 cm bred opstribning af  op til 1,2 m cykelbane på
selve vejbanen i hver side. Etablering af cykelsti med kantsten vil give bedre
trafiksikkerhed samt mere ensartet og optrukket vejforløb. Det får konsekvenser
for parkeringsmuligheder på dele af vejen.

· Ønskes der fortsat langsgående parkering på dele af strækningen?

o *Baggrund, anbefalinger og konsekvenser*

På flere dele af strækningen
parkeres der i dag på vejkantsareal mellem vej og fortov. Det forekomme især
ved virksomheder, kolonihaveforeningen og ud for boliger. Dette give et slidt
udseende og utryghed langs vejen. Det foreslås, at begrænse parkeringen
yderligere langs [adresse], men skabe mulighed for parkering i anlagte felter,
primært ved virksomheder.

· Ønskes der etableret et fodgængerfelt ved [adresse]?

o *Baggrund, anbefalinger og konsekvenser* Ved [adresse] er der en del fodgængere, der krydser [adresse]. Blandt andre
borgere fra Bo- og Vækstcentret, og der ses et behov for en mere sikker
krydsningsmulighed. Et forslag til løsning vil kunne tilvejebringes i et
samarbejde med Bo- og Vækstcentret. En privat fond har tilbudt at finansiere en
fodgængerovergang.

*Visueller forbedringer*

· Ønskes strækningen visuelt forbedret med eksempelvis træer,
løgrabatter eller lignende?

o *Baggrund, anbefalinger og konsekvenser*

Udover den visuelle ændring som
eventuelt cykelsti og/eller fortov vil give på [adresse] anbefales, at der ses
på mulighederne for at forbedre eksisterende kantbeplantninger langs vejen og
indføre nye grønne elementer der kan være med til at give en flot indkørsel til
byen.

· Ønskes der i en plan for renovering og ombygning af [adresse]
også inddraget overvejelser om vejbelysningen?

o *Baggrund, anbefalinger og konsekvenser*

Belysningen af
[adresse] er i dag forholdsvis almindelig med høje lysmaster i

den ene side af vejen. Udover
ovennævnte forslag til ændringer vil ændringer i vejbelysningen kunne løfte
vejens udtryk. En plan for belysningen bør måske ses i en sammenhæng med en
større drøftelse af belysning generelt.

Udover ovennævnte, er der mulighed for at bringe andre idéer
eller spørgsmål i spil herunder for eksempel, om projektet skal udvides med
strækningen langs [adresse]. [adresse] fra rundkørslen ved [adresse] til
kommende rundkørsel ved [adresse].

På baggrund af Teknik- og Miljøudvalgets drøftelser
udarbejdes et projektforslag på skitseniveau til en ny udformning af [adresse].
Projektforslaget fremlægges for Teknik- og Miljøudvalget og herefter på et
offentligt borgermøde, inden det fortsatte projekteringsarbejde.

**Økonomiske konsekvenser**

Finansiering forventes fortaget af anlægsbudgetterne til
henholdsvis vejvedligeholdelse i byområder i 2018, trafiksikkerhed i 2018 samt
koordinerende ledningsarbejder i 2017 og 2018. Anlæg af en sikker krydsning ved
Bo- og Vækstcentret er tilbudt sponseret en privat fond.

**Bilag**

|  |  |
| --- | --- |
| Bilag 1 Holbækvej Kalundborg med delstrækninger | [adresse] |